ลุ้น SET บวกต่อ รับราคาน้ำมันนิวไฮรอบ 1 เดือนหนุน “หุ้นพลังงาน” วิ่งแรง
ลุ้น SET บวกต่อ รับราคาน้ำมันนิวไฮรอบ 1 เดือนหนุน “หุ้นพลังงาน” วิ่งแรง
9 ต.ค. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ เปิดเผยว่า ตลาดหุ้นไทยเช้านี้คาดว่าจะแกว่งไซด์เวย์ อิงบวกเล็กน้อย เล็งรับแรงหนุนจากหุ้นในกลุ่มพลังงาน และกลุ่มปิโตรเคมี หลังราคาน้ำมันดิบปรับตัวขึ้นราว 3%  สูงสุดในรอบ 1 เดือน ประสานด้วยมาตรการกระตุ้นเศรษฐกิจภายในประเทศที่ออกมา ส่งผลให้การฟื้นตัวเศรษฐกิจไทยในไตรมาส 4 เป็นไปอย่างต่อเนื่อง
ขณะที่กรอบการปรับตัวขึ้นคงจะไปได้ไม่ไกล เนื่องจากมีแรงกดดันจากปัจจัยการเมืองที่จะต้องติดตาม โดยเฉพาะเรื่องการชุมนุมในสัปดาห์หน้า ประกอบกับต้องติดตามการทยอยประกาศผลประกอบการงวดไตรมาส 3/63 ของกลุ่มแบงก์ในสัปดาห์หน้าด้วย และวันนี้ก็ให้ติดตามดัชนีผู้จัดการฝ่ายจัดซื้อ (PMI) ภาคบริการเดือนก.ย.ของจีน
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบเล็กน้อยราว 0.2-0.3% พร้อมให้แนวรับ 1,272-1,265 จุด ส่วนแนวต้าน 1,280-1,282 จุด